|  |  |
| --- | --- |
|  | **Rēzeknes novada pašvaldība**  Reģ.Nr.90009112679  Atbrīvošanas aleja 95A, Rēzekne, LV – 4601,  Tel. 646 22238; 646 22231, Fax. 646 25935,  E–pasts: [info@rezeknesnovads.lv](mailto:info@rezeknesnovads.lv)  Informācija Internetā: <http://www.rezeknesnovads.lv> |

**Paskaidrojuma raksts**

**Rēzeknes novada pašvaldības saistošajiem noteikumiem**

**“Grozījumi Rēzeknes novada pašvaldības 2021.gada 1.jūlija saistošajos noteikumos Nr.1 „Rēzeknes novada pašvaldības nolikums””**

|  |  |
| --- | --- |
| **Paskaidrojuma raksta sadaļas** | Norādāmā informācija |
| 1. Projekta nepieciešamības pamatojums | Šobrīd pašvaldības pārvaldes organizāciju, lēmumu pieņemšanas kārtību, iedzīvotāju tiesības un pienākumus vietējā pārvaldē, kā arī citus pašvaldības darba organizācijas jautājumus nosaka Rēzeknes novada pašvaldības 2021.gada 1.jūlija saistošie noteikumi Nr.1 „Rēzeknes novada pašvaldības nolikums”, turpmāk - Saistošie noteikumi Nr.1 (parakstīti 01.07.2021., stājušies spēkā 02.07.2021.).  Ar Rēzeknes novada domes 2021.gada 4.novembra lēmumu Nr.75 “Par Rēzeknes novada bāriņtiesas izveidošanu”, noteikts, ka Rēzeknes novada teritorijā tiek reorganizētas bāriņtiesas un izveidota viena bāriņtiesa – Rēzeknes novada bāriņtiesa, apvienojot 3 esošās Rēzeknes novada bāriņtiesas: Rēzeknes novada Dricānu bāriņtiesu, Rēzeknes novada Maltas bāriņtiesu un Viļānu novada pašvaldības bāriņtiesu. Ar lēmumu noteikts, ka izveidotā Rēzeknes novada bāriņtiesa uzsāk darbību ar 2022.gada 1.janvāri.  Ņemot vērā iepriekšminēto, nepieciešams veikt grozījumus Saistošajos noteikumos Nr.1, izdodot jaunus Saistošos noteikumus. |
| 2. Īss projekta satura izklāsts | Rēzeknes novada pašvaldības saistošie noteikumi „Grozījumi Rēzeknes novada pašvaldības 2021.gada 1.jūlija saistošajos noteikumos Nr.1 „Rēzeknes novada pašvaldības nolikums”” izdoti saskaņā ar likuma „Par pašvaldībām” 21.panta pirmās daļas 1.punktu un 24.pantu.  Saistošo noteikumu izdošanas mērķis – izdarīt grozījumu spēkā esošajos Saistošajos noteikumos Nr.1.  Saistošie noteikumi paredz papildināt Saistošos noteikumus Nr.1 ar jaunu 5.36.1apakšpunktu, kā arī svītrot 5.37., 5.38. un 5.39.apakšpunktus. |
| 3. Informācija par plānoto projekta ietekmi uz pašvaldības budžetu | Saistošo noteikumu projekta īstenošana būtiski neietekmē pašvaldības budžetu.  Lai nodrošinātu saistošo noteikumu projekta izpildi, nav nepieciešams veidot jaunas institūcijas vai radīt jaunas darba vietas. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Ar saistošajiem noteikumiem nav noteikta mērķgrupa, uz kuru attiecināms saistošo noteikumu tiesiskais regulējums.  Uzņēmējdarbības vidi pašvaldības teritorijā saistošie noteikumi neskars. |
| 5. Informācija par administratīvajām procedūrām | Personas Saistošo noteikumu projekta piemērošanas jautājumos var griezties administrācijas Juridiskajā un lietvedības nodaļā.  Saistošo noteikumu projekts neskar administratīvās procedūras. |
| 6. Informācija par konsultācijām ar privātpersonām | Sabiedrības līdzdalība Saistošo noteikumu projekta izstrādāšanā nav nepieciešama. |

Domes priekšsēdētāja vietniece Ērika Teirumnieka